***Stručný opis projektu:***

Žiadateľ, CIBI s.r.o. je jedným z najväčších výrobcov slaných pochúťok na Slovensku (snackov) a to s rozličnými príchuťami: amarantové, bezlepkové, bio výrobky – lupienky, ktoré zavádzal ako priekopník na slovenský trh. Jedinečnosť uvedených výrobkov spočíva vo fakte, že produkcia spoločnosti je tvarom a chuťou podobná zemiakovým lupienkom avšak so zníženým obsahom tuku a so zvýšeným obsahom vlákniny s nízkou kalorickou hodnotou, čo patrí v súčasnosti medzi významné preferencie zákazníkov. Všetky výrobky sú vyrobené z prírodných surovín, bez chemických prísad a pri uprednostnení domácich surovín ako vstupov do výrobného procesu. Prioritný výrobný program predstavujú pečené lupienky s redukovaným tukom. Predmetom predkladaného projektu je nákup inovatívnej technológie – logického celku č. 1 - do výrobného procesu v nasledovnom zložení:

**Logický celok č. 1. Komplexná robotická linka na balenie výrobkov do kartónov**

Nová technológia prispeje k inovácii výrobného procesu pomocou obstarania robotickej baliacej linky ako aj k inovácii skladového riešenia.

Cieľom projektu je zavedenie inovatívnej technológie za účelom podpory zvyšovania kvality a efektivity procesu výroby pečených lupienkov v BIO kvalite prostredníctvom zvyšovania technologickej a inovačnej úrovne spoločnosti. Cieľ projektu bude naplnený obstaraním technologických zariadení so zabudovanými inteligentnými riešeniami. Hlavnou aktivitou projektu je podpora inteligentných inovácií. Nová technológia svojim vysokým inovačným a inteligenčným potenciálom zabezpečí inováciu výrobného procesu vo fáze finalizácie pomocou automatizovaného balenia produktov s kontrolou kvality ako aj pomocou automatického skladovacieho systému pozostávajúceho zo zdvíhacieho zariadenia a príslušného softwarového manažmentu na prepravu paliet.

Realizácia projektu predstavuje pre žiadateľa významný krok vpred a posun jeho výroby podľa konceptu štvrtej priemyselnej revolúcie.

***Technická špecifikácia:***

**Logický celok č. 1 - Komplexná robotická linka na balenie výrobkov do kartónov**

Komplexná robotická linka umožňuje vytváranie a formovanie kartónov. Pomocou naprogramovaných robotov umožní štandardizovať opakované vykonávanie operácií pri rovnako vysokej kvalite. Súčasťou robotickej linky je zariadenie SEAL TESTER, slúžiaci na kontrolu hotových výrobkov, sáčkov a zároveň slúži na detekciu dier a netesnosti sáčkov.

Robotická linka umožňuje formovanie a automatické uzatváranie krabíc z kartónových listov podľa vopred zvoleného programu, a to niekoľko boxov rôznych dĺžok, šírok a výšok s predprogramovanými možnosťami. Ide o mimoriadne spoľahlivú jednotku s elektronickými a elektropneumatickými komponentmi. Konštrukcia je vybavená programovateľným robotickým riadením.

|  |  |
| --- | --- |
| **Požadovaný parameter** | **Požadovaná hodnota** |
| **Základný stroj – automatická baliaca linka:** | |
| Typ balenia | Vankúšové – TYP A |
| Hmotnosť produktu min.-max. | 15-125g |
| Šírka: min.-max. | 145-230mm |
| Dĺžka: min.-max. | 170-410mm |
| Typ kartónov | TRAY |
| Dĺžka: min.-max. | 230 – 580mm |
| Šírka: min.-max. | 140 – 380mm |
| Výška: min.-max. | 150 – 320mm |
| Min. výška dopravníkov: | 500 mm |
| Kapacita sáčkov: | 50-120 BPM |
| Kapacita kartónov: | 5-12/min |
| Hlučnosť: | Max. 80 dB |
| **Zariadenie na kontrolu sáčkov (SEAL TESTER):** | |
| Typ sáčkov: | Vankúšové – TYP A |
| Hmotnosť produktu mn.-max.: | 15-125g |
| Šírka: min. – max. | 145- 230 mm |
| Vhodná na potravinárske účely: | ÁNO |
| Kapacita sáčkov: | 50-120 BPM |
| Hlučnosť: | Max. 80 dB |
| **Zariadenie na formovanie a zatváranie kartónov :** | |
| Rýchlosť výroby krabice: | V závislosti od veľkosti max 16 krabíc/min. |
| Min. veľkosť krabíc: | 200x145x60 mm |
| Max. veľkosť krabíc: | 600x400x360 mm |
| Lepiaca technika: | Štvorbodová |
| Programovateľné robotické ovládanie: | ÁNO |
| Nastaviteľný jazyk: | Viac jazykov |
| Prednastavený program: | Min. 50 |
| Elektronická sieť: | 230 V 50 Hz |
| **Ďalšie vlastnosti pre komplexnú robotickú linku na balenie výrobkov do kartónov:** | |
| Sieťové pripojenie | ÁNO |
| Kompatibilita jednotlivých zariadení | ÁNO |
| Kompatibilita s externým softvérom na zber a analýzu údajov | ÁNO |